เช่าซื้อสบช่องรถยึดราคาดีภาระหนี้ลดลง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ลีสซิ่งกสิกรไทยเฮ รถมือสองกระเตื้อง ขายรถยึดได้ราคาเพิ่ม 510% ทำภาระหนี้ลูกค้าลด
นายอิสระ วงศ์รุ่ง กรรมการผู้จัดการ บริษัท ลีสซิ่งกสิกรไทย เปิดเผยว่า ในช่วงต้นปีที่ผ่านมามูลค่าขายรถยึดของบริษัทยังคงได้ราคาที่เพิ่มขึ้น 510% เมื่อเทียบกับภาวะปกติ ซึ่งยังเป็นผลต่อเนื่องจากภาวะเศรษฐกิจที่ลูกค้าต้องการประหยัดค่าใช้จ่าย ทำให้ตลาดรถมือสองมีความต้องการมากขึ้น และในขณะเดียวกันราคาขายรถยึดที่ได้เพิ่มขึ้นก็ส่งผลให้ภาระหนี้ของลูกค้าลดลงไปด้วย แม้ในแต่ละเดือนบริษัทจะมีรถยึดจำนวนไม่มากก็ตาม 
สำหรับช่วงไตรมาสแรกที่ผ่านมา บริษัทปล่อยสินเชื่อรวมไปแล้ว 9,500 ล้านบาท แบ่งเป็นสินเชื่อเช่าซื้อ 6,400 ล้านบาท และสินเชื่อผู้แทนจำหน่ายรถยนต์ 3,100 ล้านบาท จากเป้าที่ตั้งไว้ 9,400 ล้านบาท ส่วนหนี้ที่ไม่ก่อให้เกิดรายได้ หรือเอ็นพีแอล อยู่ที่ 1.3% ต่ำกว่าเมื่อเทียบกับเป้าที่ตั้งไว้ 2.13% โดยมีกำไร 110 ล้านบาท สูงกว่าเป้า 48% เมื่อเทียบกับที่ตั้งไว้ 73 ล้านบาท
ด้านกลยุทธ์หลังจากนี้จะร่วมมือในการออกผลิตภัณฑ์กับธนาคารกสิกรไทยอย่างต่อเนื่อง เช่น หากลูกค้าได้รับอนุมัติสินเชื่อเช่าซื้อรถใหม่ ก็จะได้รับอนุมัติบัตรเครดิตและบัตรสินเชื่อเงินของของธนาคารกสิกรไทยด้วย และเปิดศูนย์บริหารธุรกิจเพิ่มเติมอีก 2 แห่งที่ จ.อุดรธานี และนครราชสีมา จากปัจจุบันมีอยู่ 15 แห่งโดยเฉพาะในพื้นที่ตะวันออกเฉียงเหนือ จากเดิมที่มีอยู่ 10 แห่งในต่างจังหวัด และ 5 แห่งในกรุงเทพ